Ahoj, som Scott Klemmer, docent informatiky,
a vítam Vás na tejto online prednáške, ktorá predstaví interakciu medzi človekom a počítačom.
Moje online prednášky sú založené na tých, ktoré už niekoľko rokov vyučujem na Stanforde
a spájajú materiály z mnohých zdrojov.
Prvý a najdôležitejší je človek, teda osoba, ktorá používa systém
a ostatní ľudia, s ktorými pracuje a komunikuje.
Potom tu máme počítač, čiže stroj a ďalšie zosieťované stroje, na ktorých systém beží.
A nezabudnime rozhranie, ktoré reprezentuje systém užívateľovi.
HCI (interakcia medzi človekom a počítačom) je dizajn, implementácia a vyhodnotenie užívateľských rozhraní.
Tento kurz Vás naučí používať sadu nástrojov tak, aby ste to robili efektívne.
Pri rozbehu dizajnového projektu často nevieme, aký problém riešime,
alebo aké sú možnosti riešenia, nieto ešte aby sme vedeli, aké je riešenie samotné.
Následne, reálny dizajn je často iteratívny,
rýchlo zlyhávajúci, aby ste sa skôr dostali k úspechu.
Často sa oplatí skúšať a porovnávať rôzne možnosti.
Nakoniec je aj tak dôležité sústrediť sa na ľudí, ktorí budú systém používať.
Dobrý dizajn prináša ľuďom radosť: pomáha im vykonať veci, na ktorých im záleží
a pomáha nám spojiť sa s ľuďmi, na ktorých nám záleží.
Dobré užívateľské rozhrania môžu mať obrovský účinok na schopnosti dosiahnuť niečo ako na úrovni jednotlivca,
tak aj na úrovni spoločnosti. Grafické užívateľské rozhrania pomáhajú
s vykonaním stoviek miliónov úloh,
umožňujú nám robiť činnosti ako je vytváranie dokumentov, zdieľanie fotiek a spájanie sa s rodinou
a vyhľadávanie informácií.
Zlý dizajn je frustrujúci a stojí nás ľudské životy: medické zariadenia, letecké nehody
a nukleárne katastrofy sú len tri z domén, kde nevhodné užívateľské rozhrania a softvérové chyby
už spôsobili vážne zranenia a mnoho úmrtí.
Toto sú veľké veci, ktoré potrebujú veľa času na vytvorenie.
Čo ma vie ale naozaj dostať, sú tie problémy rozhraní,
ktorým sme sa mohli jednoducho vyhnúť.
Napravenie týchto problémov vyžaduje len dodržiavanie základných princípov ako konzistencia a spätná väzba.
Ak by široká verejnosť poznala efektívne princípy navrhovania rozhraní,
niektoré z týchto katastrof sa nemuseli stať.
To je jeden z hlavných dôvodov, prečo som vytvoril tento kurz.
Zlý dizajn spôsobuje problémy a mnohým ľuďom degraduje kvalitu žitia viacerými nenápadnými spôsobmi.
Pomyslite na všetok ten čas, ktorý ste zabili na stránke Vašej banky,
alebo zisťovaním, prečo nefunguje wifi, alebo pokúšaním sa nastaviť niečo na digitálnom foťáku.
Povedzme, že tieto frustrácie zaberú
priemernému Američanovi 10 minút denne.
Keď teda zarátame len 300 miliónov ľudí v Amerike, dostaneme 3 miliardy človekominút denne,
alebo 18 miliárd človekohodín ročne.
To je riadne veľa času, ktorý sme mohli stráviť robením lepšieho sveta.
Tie najlepšie rozhrania sú nám mnohokrát neviditeľné.
Keď sa tréningom, dizajnom, alebo ich kombináciou stane rozhranie automatickým,
sústredíme našu pozornosť z rozhrania na samotné vykonávanie úlohy.
Je to ako keď si slepec zvykol používať svoju bielu paličku.
Po tých všetkých hodinách praxe už necíti paličku.
Jeho zmyslové vnímanie je na konci paličky a vníma svet.
Táto zmena pozornosti je to, čo nastane, keď sa rozhranie stane intuitívnym.
Dizajn vynikajúcich rozhraní vyžaduje enormnú dávku kreativity a tvrdej práce.
Ale dizajn vcelku dobrého rozhrania je vcelku ľahký,
ak poznáte pár metód, techník a princípov. Ukážem Vám, ako na to.
Zhrnutie tohto úvodu:
V tomto kurze sa naučíte proces, v ktorom vývoj riadia úlohy ľudí, ich ciele a hodnoty.
Naučíte sa, ako v tomto procese pracovať s ľuďmi;
prehodnocovať rozhodnutia z pohľadu užívateľov, ich práce a prostredia;
dbať na schopnosti a situáciu ľudí; a rozprávať sa s ozajstnými expertmi.
Naučíte sa ako komunikovať s rôznorodými užívateľmi - obyčajnými aj extrémnymi - a so širokou bázou zainteresovaných strán.
Ako mi nedávno pripomenul môj kolega John Zimmerman,
užívatelia sú v procese dizajnu len jednou z mnohých zainteresovaných strán.
Ostatní sú tiež dôležití, pomáhajú uľahčiť vývoj a náklady na produkciu, podporujú udržiavanie...
Nezabudnite aj na tie ostatné diely skladačky, keď budete dizajnovať pre ľudí.
Pri tvorbe tejto prednášky som spojil materiály z veľa rôznych zdrojov,
vrátane prednášok od Jamesa Ladaya a iných, kníh ako napr. od Dona Normana
a článkov napr. z CHI Konferencie.
Pre tých, čo by sa chceli dozvedieť viac,
som na konci mnohých z mojich prednášok pridal stránku "Ďalšie čítanie".